Theodor Andrei

Theodor Andrei (født 9. april 2004 i București i Romania) er en rumensk sanger. I februar 2023 vant han den rumenske sangkonkurransen Selecția Națională og representerte Romania i Eurovision Song Contest 2023 med sangen «D.G.T. (Off and On)».

Bakgrunn 
Andrei vokste opp i Romanias hovedstad București. Som 13-åring i 2017 gjorde han seg kjent da han deltok i Vocea Romaniei Junior, den rumenske utgaven av The Voice Kids. Han nådde semifinalen i den tv-sendte konkurransen. 

I 2020 deltok han i rumenske X Factor, der han ble slått ut før direktesendingene. Han har gitt ut en rekke singler siden 2017 og slapp debutalbumet Fragil i 2022.

Året etter var han blant deltakerne i Selecția Națională, det rumenske uttaket til Eurovision Song Contest. I finalen lørdag 11. februar 2023 vant han konkurransen med låten «D.G.T. (Off and On)». Som følge av seieren fikk han representere Romania i Eurovision Song Contest 2023 i Liverpool. Der endte han sist i semifinalen uten poeng,

Referanser

Eksterne lenker 
 
 
 
 

 
 

Rumenske sangere
Deltakere i Eurovision Song Contest 2023
Personer fra București